Miks naisi detailid huvitavad? Jan Uuspõld sõnastas selle etenduses "Ürgmees": naine on natuurilt  korilane. Mees kui kütt vinnastab korraks vibu ja lajatab pirakale ulukile noole pähe. Kõik! Loom koolnud, jaht lõppenud. Aga naine varub oma saaki kannatlikult mari marja haaval, kuni korv pilgeni täis. Marsib võidukalt koju ja keedab kokku moosi, millest terve talv läbi suu magusaks saab. Täpselt samamoodi, killukestena, korjab naine infot. Pisikesi detaile, millest kannatliku vaaritamise tulemusena valmib terve pajatäis keedist.